लगानी गर्न छिटो भयो भन्नेहरू पनि थिए । ‘फिल्ममा लगानी गर्दै छु’ भन्दा धेरैले जिब्रो टोकेका थिए । तर, आफूभित्र ऊर्जा भएकै बेला नयाँ काम गर्नुपर्छ भन्ने आफूलाई लागेको उनले जनाए । ‘ऊर्जा भइरहेकै बेला काम गर्नुपर्छ ।सेलाएपछि गाह्रो हुन्छ,’ उनले थपिन् । पहिलो फिल्म लगानीले आफूलाई जिम्मेवारी लिन सिकाएको र परिपक्व बनाएको उनले दाबी गरिन् । अहिले यिनलाई लागेको छ, फिल्म निर्माण गर्ने काम चानचुने र सोचेजस्तो सहज रहेनछ । ९ महिना गर्भमा बच्चा राखेपछि जन्मिने बेलामा आमाहरूलाई जस्तो हुन्छ, त्यस्तै अनुभूति यति बेला केकीले गरिरहेकी छन् । सुनाइन्, ‘यो फिल्मले मलाई आमा बनाएको छ ।’
